Resumaziun dal text: Werdenberg

Da Peter Albertin / translaziun Lia Rumantscha

Werdenberg cun sias 36 chasas ed ils strusch 60 abitants vala sco ina da las pli pitschnas citads da la regiun. Grazia a la substanza architectonica da lain e crap, mantegnida dapi la mesadad dal 13avel tschientaner, èn las chasas spezialmain interessantas per la perscrutaziun da bajetgs. La pli veglia chasa, mantegnida anc fin sut il tetg, datescha dal 1342. 
Dapi il 1992 ha l’autur pudì perscrutar pliras chasas en collavuraziun cun la tgira da monuments chantunala e circuls interessads per l’istorgia locala. En il text preschent ans dat el ina survista dals numerus resultats singuls. 
Las perscrutaziuns mussan che la citad è creschida suenter il 1260 davent dals mirs da la citad vers las giassas (cf. ill. 7). Las pli veglias parts da las chasas cunfineschan cun mir da tschinta, parts pli novas èn construidas vers la giassa e las davosas parts construidas surpassan schizunt l’intschess da las giassas. 
Er areguard l’utilisaziun dal material da construcziun è il svilup cronologic. Entant ch’ins tschentava partir dal 13avel tschientaner sin ils mirs da fundament ina construcziun cun pitgas verticalas, èn las parts pli novas a partir dal 16avel tschientaner construidas en la tecnica da travs cun mugrins 16/17avel tsch.) u cun colliaziuns en tecnica da cua da randulina 17–19avel tsch.).